CELEX: 32014D0924
Language: da
Date: 2014-12-16 00:00:00
Title: 2014/924/EU: Kommissionens gennemførelsesafgørelse af 16. december 2014 om fravigelse af visse bestemmelser i Rådets direktiv 2000/29/EF for så vidt angår træ og bark af ask ( Fraxinus L.) med oprindelse i Canada og USA (meddelt under nummer C(2014) 9469)

18.12.2014   
            
            
               DA
            
            
               Den Europæiske Unions Tidende
            
            
               L 363/170
            
         KOMMISSIONENS GENNEMFØRELSESAFGØRELSE
   af 16. december 2014
   om fravigelse af visse bestemmelser i Rådets direktiv 2000/29/EF for så vidt angår træ og bark af ask (Fraxinus L.) med oprindelse i Canada og USA
   
      
         (meddelt under nummer C(2014) 9469)
      
   
   
      (2014/924/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, første led, og
   ud fra følgende betragtninger:
   
               (1)
            
            
               I henhold til artikel 5, stk. 1, i direktiv 2000/29/EF sammenholdt med del A, kapitel I, punkt 2.3, 2.4 og 2.5, i bilag IV til nævnte direktiv skal medlemsstaterne forbyde indførsel til Unionen af træ og bark af ask (Fraxinus L.) med oprindelse i Canada og USA, medmindre de opfylder de særlige krav, der er fastsat i anden kolonne i disse punkter. Disse punkter blev sidst ændret ved Kommissionens gennemførelsesdirektiv 2014/78/EU (2).
            
         
               (2)
            
            
               Ved brev af 20. august 2014 og 9. september 2014 anmodede Canada om en udskydelse af anvendelsen af de punkter, der er nævnt i betragtning 1, for at tilpasse sit system for udstedelse af eksportcertifikater til disse krav.
            
         
               (3)
            
            
               Ved brev af 2. september 2014 anmodede USA om en udskydelse af anvendelsen af de punkter, der er nævnt i betragtning 1, for at tilpasse sit system for udstedelse af eksportcertifikater til disse krav.
            
         
               (4)
            
            
               Canada og USA har hidtil opfyldt betingelserne vedrørende træ og bark af ask (Fraxinus L.).
            
         
               (5)
            
            
               Det bør tillades medlemsstaterne midlertidigt at fravige del A, kapitel I, punkt 2.3, 2.4 og 2.5, i bilag IV til direktiv 2000/29/EF for så vidt angår indførsel til Unionen af træ og bark af ask (Fraxinus L.) med oprindelse i Canada og USA. Denne fravigelse bør være underlagt betingelser, der sikrer, at den respektive plantesundhedsrisiko ligger på et acceptabelt niveau.
            
         
               (6)
            
            
               Medlemsstaterne bør hurtigt underrette Kommissionen og de øvrige medlemsstater om hver sending, der ikke opfylder betingelserne i denne afgørelse, for at sikre et effektivt overblik over situationen og, hvis det er relevant, foranstaltningen på EU-plan.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Tilladelse til fravigelse
   1.   Uanset artikel 5, stk. 1, i direktiv 2000/29/EF sammenholdt med del A, kapitel I, punkt 2.3, 2.4 og 2.5, i bilag IV til nævnte direktiv kan medlemsstaterne tillade indførsel til deres område af træ og isoleret bark af ask (Fraxinus L.) med oprindelse i Canada og USA, som opfylder de betingelser, der er fastsat i bilaget til denne afgørelse.
   2.   Uanset artikel 5, stk. 1, i direktiv 2000/29/EF sammenholdt med del A, kapitel I, punkt 2.5, i bilag IV til nævnte direktiv kan medlemsstaterne tillade indførsel til deres område af genstande fremstillet af bark af ask (Fraxinus L.) med oprindelse i Canada og USA, som opfylder de betingelser, der er fastsat i punkt 4) i bilaget til denne afgørelse.
   Artikel 2
   Plantesundhedscertifikat
   Plantesundhedscertifikatet som fastlagt i artikel 13, stk. 1, nr. ii), i direktiv 2000/29/EF udstedes enten i Canada eller i USA. Følgende indføres i rubrikken »Supplerende erklæring«:
   
               a)
            
            
               angivelsen: »I overensstemmelse med EU-kravene i Kommissionens gennemførelsesafgørelse 2014/924/EU (3)
               
            
         
               b)
            
            
               hvis det er relevant, en angivelse af, hvilken betingelse der er opfyldt, jf. punkt 1), 2) eller 3) i bilaget
            
         
               c)
            
            
               hvis det er relevant, navnet på det skadegørerfrie område i henhold til punkt 1), 2) eller 3) i bilaget.
            
         Artikel 3
   Meddelelse om manglende overholdelse
   Medlemsstaterne giver Kommissionen og de øvrige medlemsstater meddelelse om hver sending, der ikke opfylder betingelserne i bilaget.
   Denne meddelelse gives senest tre arbejdsdage efter datoen for tilbageholdelsen af sendingen,
   Artikel 4
   Udløbsdato
   Denne afgørelse udløber den 31. december 2015.
   Artikel 5
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 16. december 2014.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens gennemførelsesdirektiv 2014/78/EU af 17. juni 2014 om ændring af bilag I, II, III, IV og V til Rådets direktiv 2000/29/EF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EUT L 183 af 24.6.2014, s. 23).
   
      (3)  EUT L 363 af 18.12.2014, s. 170«
   
      BILAG
      BETINGELSER, JF. ARTIKEL 1
      Træet og den isolerede bark af ask (Fraxinus L.), jf. artikel 1, stk. 1, skal opfylde betingelserne i punkt 1), 2) eller 3). Træet og barken, jf. artikel 1, stk. 1, og andre genstande fremstillet af bark af ask (Fraxinus L.), jf. artikel 1, stk. 2, skal opfylde betingelserne i punkt 4).
      
                  1)
               
               
                  Træ af ask (Fraxinus L.), uanset om det er opført på listen over KN-koder i del B i bilag V til direktiv 2000/29/EF, herunder træ, som ikke har bevaret sin naturlige runde overflade, skal opfylde en af følgende betingelser:
                  
                              a)
                           
                           
                              det har oprindelse i et område fastlagt som værende frit for Agrilus planipennis Fairmaire af den nationale plantebeskyttelsestjeneste i eksportlandet i overensstemmelse med de relevante internationale normer for plantebeskyttelsesforanstaltninger, eller
                           
                        
                              b)
                           
                           
                              det er firhugget, således at den runde overflade er helt forsvundet.
                           
                        Dette punkt finder ikke anvendelse på træ i form af:
                  
                              a)
                           
                           
                              flis, som helt eller delvis kommer fra disse træer
                           
                        
                              b)
                           
                           
                              træemballeringsmateriale i form af pakkasser, tremmekasser, tromler og lignende pakningsgenstande, lastpaller og lignende, pallerammer, der faktisk anvendes til transport af genstande af enhver art
                           
                        
                              c)
                           
                           
                              træ, der anvendes til at fastkile eller understøtte anden last end trælast.
                           
                        
            
                  2)
               
               
                  Træ i form af flis, som helt eller delvis kommer fra ask (Fraxinus L.), uanset om det er opført på listen over KN-koder i del B i bilag V til direktiv 2000/29/EF, skal opfylde en af følgende betingelser:
                  
                              a)
                           
                           
                              det har oprindelse i et område fastlagt som værende frit for Agrilus planipennis Fairmaire af den nationale plantebeskyttelsestjeneste i eksportlandet i overensstemmelse med de relevante internationale normer for plantebeskyttelsesforanstaltninger, eller
                           
                        
                              b)
                           
                           
                              det er blevet forarbejdet til stykker, hvis tykkelse og bredde ikke overstiger 2,5 cm.
                           
                        
            
                  3)
               
               
                  Isoleret bark af ask (Fraxinus L.) skal opfylde en af følgende betingelser:
                  
                              a)
                           
                           
                              det har oprindelse i et område fastlagt som værende frit for Agrilus planipennis Fairmaire af den nationale plantebeskyttelsestjeneste i eksportlandet i overensstemmelse med de relevante internationale normer for plantebeskyttelsesforanstaltninger, eller
                           
                        
                              b)
                           
                           
                              det er blevet forarbejdet til stykker, hvis tykkelse og bredde ikke overstiger 2,5 cm.
                           
                        
            
                  4)
               
               
                  Træ af ask (Fraxinus L.), træ i form af flis, som helt eller delvis kommer fra ask (Fraxinus L.) og isoleret bark af ask (Fraxinus L.), som omfattet af punkt 1), 2) eller 3), og andre genstande fremstillet af bark af ask (Fraxinus L.), jf. artikel 1, stk. 2, skal have været underlagt visuel kontrol, prøveudtagning og undersøgelse afhængigt af disse planteprodukters og andre genstandes egenskaber for at sikre, at de er frie for Agrilus planipennis Fairmaire i overensstemmelse med den internationale norm for plantebeskyttelsesforanstaltninger nr. 23 om retningslinjer for kontrol (1).
               
            
         (1)  ISPM 23. 2005. Guidelines for inspections. Rom, IPPC, FAO.